Imtella' Mejju 9, 2021 - Aġġornata 9 Ta' Mejju, 2021 4:29pm Fil-Buskett, faqqas fis-sigħat li għaddew l-ewwel ferħ ta' barbaġann f'ġuva li fiha l-Federazzjoni Kaċċaturi Nassaba Konservazzjonisti qed tagħmel proġett biex terġa' tintroduċi mill-ġdid l-Barbaġann fis-selvaġġ. Il-guva tinsab ħdejn ir-Razzett tal-Bagħal. Dan l-iżvilupp seħħ ftit xhur wara li ġie mlaqqa' l-ewwel par għall-proġett. Il-ferħ għall-par Alba u Tyto issemma' ALPHA, għall-ewwel ittra tal-alfabett Grieg. L-FKNK, li xandret filmati tal-ferħ, qalet li dan hu pass ieħor importanti għall-biodiversità ta' Malta. Issa tibda l-istennija għal fażi oħra fejn wara xahar, il-ferħ jittieħed mill-bejta u jitpoġġa f'hecking box fuq ir-razzett. Għalkemm jibqa' jingħata l-ikel, minn hawnhekk jibda jtir u jiekol waħdu, u bil-mod il-mod ifendi għal rasu bit-tama li jkun hemm ukoll bejtiet fis-salvaġġ. Il-barbaġann itir bil-lejl u hu kunsidrat ħabib kbir tan-neis għax jaqbad il-ġrieden u jikolhom, bħalma hu d-destin ta' mammimferi oħra żgħar.